projecte-aina/catalan_government_crawling huggingface dataset:
La biblioteca Carles Rahola acull dimarts, 3 de maig, a les 18 hores la taula rodona "La gestió política de la crisi de refugiats".
Aqiesta xerrada se celebra en el marc de la campanya solidària SOS Refugiats-UdG que organitzen el Consell d'Estudiants de la UdG, l'associació d'Estudiants de Ciències de la Salut (aecs), l'Oficina de Cooperació per al Desenvolupament de la UdG amb el suport de biblioteca Carles Rahola.
L'objectiu d'aquesta campanya és, d'una banda, recollir fons que es destinaran íntegrament als projectes d'ajuda humanitària que desenvolupa ASL-EREC a Grècia i, de l'altra, sensibilitzar sobre l'actual crisi de refugiats que pateix Europa arran del conflicte sirià.
Un projecte únic i diferent que combina pintura i literatura on els Gironell ens expliquen, amb els seus respectius estils, què passa amb els personatges dels contes un cop la història s'ha acabat i es tanca el llibre.
Cartell de la presentació i el llibre.
La biblioteca acull la inauguració de l'exposició i la presentació del llibre Once Upon a time...Històries de Vila Conte; una exposició de pintures de Narcís Gironell i un conte escrit per Martí Gironell.
Cada nit a milions de cases de tot el món es repeteix el mateix ritual.
Com si es tractés d'un encanteri es pronuncien aquestes paraules: Hi havia una vegada...
S'obre un conte i es llegeix en veu alta.
Una història plena de màgia on hi conviuen diferents personatges.
Relats i històries ideals perquè un nen o una nena tinguin uns dolços somnis o no.
Però un cop s'ha adormit la criatura, què passa amb els personatges d'aquells contes?
I el més important, són feliços?"
L'exposició, que compta amb 11 obres: 5 pintures i 6 prints, totes sobre alumini, durarà fins a finals de maig.
El projecte és un recull d'activitats organitzades per la Candidatura de la rumba catalana, la Fundació Casa de la Música del Gironès i la Biblioteca Carles Rahola.
El projecte Rumba de maig a la biblioteca ofereix un recull d'activitats organitzat per la Candidatura de la rumba catalana, la Fundació Casa de la Música del Gironès i la Biblioteca Carles Rahola.
Rumba de maig està formada per tres propostes diferents.
Per una banda, l'exposició Grans noms de la Rumba Catalana – cedida per l'associació FORCAT – que realitza un conjunt de retrats biogràfics i artístics de les figures més rellevants de la rumba catalana.
D'altra banda també acull les obres Autoretrats – cedida pel Centre Cívic Onyar - i Els colors de la rumba catalana, que són el resultat d'un projecte artístic escolar transfronterer que la Candidatura de la rumba catalana va encarregar al pintor francès Gabi Jimenez, en el qual hi han participat un centenar d'alumnes gitanos catalans i francesos.
La tercera de les activitats que acull Rumba de maig és la proposta que ha realitzat el mateix Gabi Jimenez per l'Artisteja, en la qual convida als usuaris de la biblioteca a plasmar sobre el paper allò que és per ells la rumba catalana, per tal de fer-ne després un gran mosaic visual on s'hi pugui veure la pluralitat de mirades.
Avui projectarem la pel·lícula Secretos y mentiras, una pel·lícula emocionalment intensa.
L'activitat tindrà lloc a les 17:30 hores a l'Auditori Petit de la segona planta.
Quan els seus pares adoptius moren, Hortense sent la necessitat de conèixer la seva mare biològica.
Amb l'ajuda d'una empresa especialitzada, obtindrà la documentació del seu naixement.
Això li permetrà començar la cerca per trobar la seva mare.
*Les pel·lícules projectades durant aquest cicle són una resposta als interrogants que es poden presentar en la relació dels pares amb els fills.
A cada un dels films es presenten unes famílies amb unes característiques diferents d'acord al moment històric que vivien.
Veniu el divendres 31 de maig i ajudeu-nos a recuperar els llibres perduts!
El Senyor de les Ombres està robant llibres a totes les biblioteques de Catalunya i, amb la seva màgia fosca, està traient els malvats de dins dels llibres i els guarda en un bagul.
La nit del divendres 31 de maig els alliberarà tots perquè envaeixin el món.
Només tenim una solució per evitar-ho.
Cal que tots els nens i nenes de Catalunya ho aturin amb la seva màgia positiva, com la de la Nenúfar i la Matoll.
Elles soles no poden fer-ho i les hem d'ajudar.
La missió de la "Supernit a les biblioteques" és que tots els súpers facin màgia per aturar el Senyor de les Ombres i retornar els malvats als llibres.
La segona edició d'aquesta iniciativa, impulsada conjuntament pel Super3, el Departament de Cultura i les biblioteques públiques es celebrarà el proper divendres 31 de maig de 20 h a 21 h, per a famílies amb infants de 4 a 10 anys.
Ajuda a la família del Super3, a posar fi al pla malèfic del Senyor de les Ombres.
A la Biblioteca Pública de Girona Carles Rahola les places estan exhaurides però a través d'aquest enllaç podreu veure les biblioteques públiques de Catalunya que participen a la Supernit.
Com que la capacitat dels espais és limitada caldrà consultar directament a la biblioteca la disponibilitat de places.
Com que haureu de venir amb les orelles èlfiques preparades per combatre el Senyor Pla us hem preparat aquest taller.
Data: dilluns, 20 de maig a les 18 h
*Activitat adreçada a infants de 4 a 8 anys
*Cal inscripció prèvia a la biblioteca, per telèfon al 972202252 o per correu electrònic [EMAIL]
L'acte tindrà lloc el dilluns 27 de maig a les 18.30 a l'Auditori petit
A l'obra Plensa / Estellés: L'Hotel París, Jaume Plensa homenatja el poeta Vicent Andrés Estellés i rellegeix artísticament el poemari L'Hotel París, una obra que el va influir profundament.
Quan Plensa vivia a Berlín als anys 80, va quedar captivat per aquell poemari i el va regalar a la seva companya, Laura, amb una dedicatòria i alguns dibuixos.
Més de 30 anys després, l'escultor recupera l'obra i, amb el seu llenguatge artístic actual, la converteix en una joia bibliogràfica.
Plensa / Estellés: L'Hotel París és un llibre de bibliòfil, amb un tiratge molt reduït d'exemplars signats i numerats, que es presenta en un estoig de coure treballat amb làser, que allotja, al seu torn, un estoig de tela amb un gravat, cinc il·lustracions, 22 poemes estampats sobre paper fabricat artesanalment i sis transparències de coure amb intervencions de Jaume Plensa.
Enciclopèdia vol que l'obra d'un dels artistes catalans més internacionals estigui a l'abast de tothom i per això ha fet donació dels cinc exemplars de Plensa / Estellés: L'Hotel París a les biblioteques públiques de Barcelona, Girona, Lleida, Tarragona i Tortosa.
L'acte, del dilluns 27 de maig a les 18.30 (Auditori petit) s'estructurarà en tres parts:
Durant l'activitat, es podrà consultar el llibre Plensa/Estellés L'Hotel París, que ha estat donat a la Biblioteca pel Grup Editorial Enciclopèdia.
Col·labora: Grup Editorial Enciclopèdia
La Biblioteca Pública de Girona ha reorganitzat la secció d'idiomes durant els últims mesos per facilitar la cerca dels documents
L'apartat dels idiomes és una de les seccions més consultades de la biblioteca.
Durant aquests últims mesos, s'ha estat treballant per tal de millorar la secció i facilitar als usuaris la cerca dels documents que en formen part.
Tots els documents estan classificats per idioma.
Aquest està marcat a la part superior del llom del llibre.
Dins de cada idioma, els llibres estan separats en cinc categories segons el seu contingut: aprenentatge, còmics, gramàtica, conversa, lectura fàcil i novel·les.
Dins d'aquestes categories, per la recerca d'un llibre es recomana tenir en compte els següents criteris:
Un dels propòsits d'enguany de la biblioteca és ampliar la seva secció de còmics en altres idiomes i ho vol fer amb l'ajuda dels seus usuaris.
Per aquest motiu està oberta als suggeriments que tenen tots els ciutadans.
Per això, us convidem a proposar-nos diferents títols que us agradaria que adquiríssim o que no faltaria mai a la vostra biblioteca personal.
La biblioteca destaca per l'àmplia col·lecció de llibres relacionats amb l'aprenentatge de l'anglès, l'idioma més estudiat.
També té una gran col·lecció per aprendre castellà, català i francès.
De cara a les noves adquisicions, es vol incorporar llibres en georgià, japonès i neerlandès per respondre a les necessitats de tots els usuaris.
Les biblioteques de Girona tornen a lluir aparadors culturals conjunts amb la difusió d'obres signades sota pseudònim
El vestíbul de la planta baixa de la biblioteca, durant els mesos de maig i de juny, rebrà l'usuari amb un muntatge format per una cortina negra d'on pengen màscares blanques.
Aquest aparador està dedicat a tots aquells escriptors i escriptores que, per algun motiu o d'altre, van signar les seves obres amb un nom fals.
Per coqueteria o caprici, per no disgustar la família, per escriure sense censures ni persecucions, per no ser jutjades per raons de gènere o, simplement, com a operació de màrqueting; l'aparador convida als usuaris a descobrir lectures de tots els temps signades sota pseudònim.
Per a l'ocasió s'han dissenyat uns punts de llibre exclusius on s'expliquen els motius concrets pels quals els 25 autors i autores exposats van decidir no mostrar el seu nom real.
D'aquesta manera l'usuari descobrirà qui s'amaga darrere la màscara.
L'aparador també ofereix exemplars d'un recull literari en paper amb el qual l'usuari pot saber quins títols destacats de l'exposició hi ha disponibles a la biblioteca.
Aquest recull també es pot consultar en línia.
A la planta baixa, a més, també s'ha preparat l'expositor "El batec", dedicat a la Beat Generation amb motiu dels cinquanta anys de la mort del seu màxim referent, Jack Kerouac.
La mostra, que s'acompanya igualment d'un recull imprès amb llibres destacats, abasta tant els membres de la generació en els seus diferents vessants –San Francisco, Nova York, els poetes de la muntanya i els Merry Pranksters capitanejats per Ken Kessey, autor de la cèlebre "Alguien voló sobre el nido del cuco"- com els seus precursors i seguidors –d'Arthur Rimbaud a Derek Walcott- així com un complet nombre de biografies, memòries i estudis crítics al voltant d'aquests noms.
El 21 i 22 de maig vam celebrar el Taller d'Escriptura de Viatges a càrrec de Belqui Leal dins del Cicle "A la Carretera"
Per viatjar no cal pujar sempre a un avió ni recórrer quatre mil quilòmetres amb el cotxe.
Nosaltres us proposem un viatge diferent, un viatge que combina la imaginació i la nostra ciutat: Girona.
Us proposem sortir de la Biblioteca Pública de Girona Carles Rahola i arribar fins a la Catedral Santa Maria de Girona.
Això també és viatjar, perquè el viatge està en els ulls, en la manera de mirar el món que ens envolta, sigui aquest quotidià o vist per primera vegada.
Amb quadern en mà, vam passejar per uns carrers ben coneguts que aquella tarda es van transformar en carrerons nous on les cantonades amagaven una bellesa suculenta que la velocitat del dia a dia no ens permeten admirar.
Prenem nota de la ciutat vista des de baix, a peu de carrer, però també l'escrivim des de l'altura històrica que ofereix la muralla romana, contrastant així els seus encants.
Ens vam tornar a trobar l'endemà per transformar aquests apunts bruts en un relat amb vida i personalitat pròpia.
D'una llista de paraules i sensacions escrites en el moviment de la caminada, van sorgir textos exuberants, tots ells diferents perquè, tot i caminar pels mateixos llocs, com hem dit, el viatge està en els ulls i, on uns van veure una ciutat plena de reflexos i miralls, uns altres la van viatjar a través del compàs musical i sorollós dels seus carrers.
El divendres 31 de maig els infants van viure aquesta gran aventura a més de 270 Biblioteques de Catalunya
La segona edició d'aquesta iniciativa, impulsada conjuntament pel Super3, el Departament de Cultura i les biblioteques públiques, té com a objectiu promoure la lectura i les biblioteques públiques entre els nens i nenes.
La Supernit vol fer arribar als més petits la importància i el poder de la lectura i introduir la figura del llibre en les històries televisives dirigides al públic infantil.
Per fer-ho, el Super3 va idear novament una aventura multitudinària, simultània i transmèdia per tot el territori que va reunir a més de 40 nens i nenes amb les seves famílies a la Biblioteca Pública de Girona Carles Rahola amb l'objectiu de parar els peus al malvat Senyor Pla i al seu ajudant Rick.
I és que des de feia uns dies, a la sala infantil desapareixien llibres, tots ells amb un tret en comú: les històries contenien personatges molt dolents com llops, fantasmes, vampirs, bruixes, mòmies, pirates, etc.
La Nenúfar i la Matoll van demanar ajuda als infants, que ben puntualment a les 20 h, van arribar a la biblioteca amb les orelles èlfiques que havien creat a un taller previ.
Tots junts vam descobrir els malvats que volia fer sortir el Sr.
Pla i vam aprendre a fer l'encanteri per revertir la seva màgia, trobant les pistes amagades a la biblioteca per esbrinar quina era la paraula màgica que havia d'acompanyar l'encanteri, i espolsant-nos les energies negatives del cos perquè la nostra màgia fos més positiva i efectiva.
Al llarg de la nit connectàvem amb la Nenúfar i la Matoll, que havien anat a l'amagatall del Sr.
I, quan va arribar el moment en què el Sr.
Pla volia utilitzar la seva màgia negra, la Nenúfar i la Matoll amb l'ajuda dels infants, van contraatacar fent un encanteri tots junts per parar-li els peus.
Al final de la nit vam aconseguir que els malvats no sortissin dels llibres i també vam recuperar els llibres de la biblioteca!
Aquí teniu les fotografies dels herois de la nit!
La 4a edició del concurs de puzles tindrà lloc el dissabte 15 de juny a les 10.30 h
Durant la setmana del 10 al 15 de juny al racó del de la primera planta instal·larem una gran taula amb un puzle de 5.000 peces, aquest s'haurà d'acabar en el termini d'aquesta setmana.
Igual que tots els jocs de la biblioteca, aquest es fa amb la intenció que hi pugui col·laborar tothom l'estona que desitgi i que aquestes petites aportacions individuals s'acabin convertint en un projecte de tota la comunitat.
El dissabte 15 de juny a les 10.30 h, tindrà lloc el concurs de puzles a la cafeteria de la planta baixa, que consistirà en un muntatge de puzles per parelles de 500 peces amb el que es comptarà amb la imatge original del puzle de referència.
Quan s'acabi es procedirà a l'entrega de premis a les parelles guanyadores.
* Cal inscripció prèvia a la biblioteca, trucant al 972202252 o enviant un correu electrònic a [EMAIL] tot indicant el nom, número de carnet de la biblioteca i telèfon
La conferència, que se celebra avui a les 18.30 hores a l'Auditori Petit, anirà a càrrec del doctor Lluís Serra-Majem, catedràtic de Medicina Preventiva de la Universitat de Las Palmas i president de la Fundació per a la Investigació Nutricional de Barcelona.
Cartell de la Setmana de l'Alimentació Saludable.
Es pot prevenir l'obesitat infantil?
És possible una alimentació sostenible?
Quins són els beneficis de la dieta mediterrània?
El doctor Lluís Serra-Majem, catedràtic de Medicina Preventiva de la Universitat de Las Palmas i president de la Fundació per a la Investigació Nutricional de Barcelona, oferirà una xerrada sobre l'alimentació saludable emmarcada dins del cicle de xerrades i tallers que organitza l'ajuntament de Girona amb la col·laboració de la biblioteca Carles Rahola.
Aquesta conferència forma part de les activitats que Girona celebra en el marc de la Setmana de l'Alimentació Saludable ente el 9 i el 13 de maig a mb l'objectiu de divulgar i conscienciar la població sobre la importància de tenir hàbits de vida sans.
El dissabte 4 de maig vam iniciar el cicle de rutes literàries amb la novel·la "El riu encès"
El passat dissabte 4 de maig vam obrir el "cicle de rutes literàries a la Biblioteca Pública de Girona Carles Rahola" amb El Riu encès, de l'escriptor begurenc Miquel Martín i Serra.
La novel·la està ambientada a la ciutat de Girona i als pobles de la Vall de Camprodon.
L'obra, amb el riu com a element vertebrador i simbòlic, narra la vida de tres famílies el destí de les quals s'acabava creuant.
Bona part de la novel·la transcorre a diferents racons de Girona al llarg de trenta anys, de manera que el lector també assisteix a la transformació i creixement de la ciutat.
Els indrets que es van resseguir van ser: la Plaça del Vi, el Carrer Nou del Teatre, l'Argenteria, la Plaça de Sant Agustí, la Plaça del Mercadal i, finalment, el Pont de Pedra.
El Riu encès ens ofereix també un viatge sentimental per Girona: per les seves pàgines desfilen establiments com la llibreria Geli, la granja Mora, la pastisseria can Faure, o bars que van marcar una època com el Salsitxa, Los Padules o el Pot-ser.
També s'hi poden trobar personatges populars, referències musicals o fins i tot el concert contra la variant que es va dur a terme a la vall de Sant Daniel.
Els participants de la ruta (16 persones) van avançar amb un interès sensacional i un ambient acollidor durant tota la sessió.
Inclús, al final, alguns es van fer fotografies amb l'autor i de fons la ciutat per tenir un record de l'acte celebrat.
Les activitats començaran el dijous, 9 de maig, a la Biblioteca Salvador Allende, amb l'experiència de la ruta per Amèrica del Sud de Juan León.
Per setena vegada, Biblioteques de Girona, juntament amb la llibreria Ulyssus, conviden a la descoberta de diversos indrets del món de la mà de persones viatgeres i escriptores disposades a compartir les seves experiències de viatge a l'entorn d'una afició, d'una inquietud personal o d'una opció professional, i a conèixer els llibres en què han traslladat aquestes vivències.
El cicle "A la carretera" tindrà lloc enguany entre el 9 de maig i el 13 de juny.
A més, a la Biblioteca Pública de Girona Carles Rahola hem preparat diferents activitats relacionades amb aquest cicle.
Viatja amb la Bee-bot: aprèn a programar
A càrrec de Núria Ribugent i Ester Salomó
Edat: sens i nenes de 2 a 4 anys acompanyats d'un adult
Dia: dimarts 21 i dimecres 22 de maig
Pel dimarts 21 et proposem una petita caminada pels carrers de Girona.
Hauràs de venir amb un quadern a la mà on anotaràs les experiències i tot allò que veus i que et crida l'atenció.
El punt de trobada serà l'Aula d'Informàtica de la biblioteca (primera planta).
La ruta finalitzarà al Barri Vell de Girona.
El dimecres 22 farem el taller escrit i veurem com convertir les anotacions en un relat de viatges.
Aquesta obra sobre la Guerra Civil Espanyola es podrà veure el 16 de maig a la Biblioteca Pública de Girona Carles Rahola
L'auditori gran de la Biblioteca Pública de Girona Carles Rahola acull l'escenificació d'un episodi de la Guerra Civil Espanyola que convida a reflexionar des de l'humor i la tendresa.
Es tracta d'un exercici de memòria històrica i homenatge a totes les víctimes de la repressió franquista a través de cinc monòlegs representats per l'actor Joan Valentí.
Narra la història de la fossa de Can Maçana o els fets de Súria: l'afusellament de vuit republicans civils, que van ser trets la nit del 9 de febrer de 1939 de la presó de Manresa i la fuga d'un novè que ho va poder explicar.
L'obra es farà el dijous 16 de maig a les 18.30h.
La Biblioteca oferirà l'exposició "Com més punts de recollida, més aparells reciclats" i un taller de reparació de petits aparells elèctrics.
L'objectiu d'aquesta campanya és aconseguir incrementar la recollida de residus d'aparells elèctrics i electrònics (RAEE) i concretament, involucrar als distribuïdors com a element clau de la recollida de RAEE (petits i grans distribuïdors), i implicant-los de forma activa en la recollida conscienciació del ciutadà.
Tot i que aquesta és una campanya destinada a incrementar la recollida selectiva d'aparells elèctrics i electrònics en desús, l'Agència de Residus de Catalunya recorda que la prioritat del consumidor ha de ser la reparació i la reutilització d'aquests productes, el que suposa allargar la vida útil i col·laborar amb la correcta gestió dels residus.
Aquesta és l'opció que s'ha de valorar abans.
Si no pot, el consumidor disposa del sistema de recollida selectiva que l'administració estableix per garantir el seu reciclatge: deixalleries o punts verds i, ara, també, totes les botigues d'electrodomèstics, d'acord amb els requisits que estableix el Reial Decret.
La Biblioteca se suma a aquesta campanya amb l'exposició " Com més punts de recollida, més aparells reciclats " que es podrà visitar de l'1 al 6 d'abril i amb el taller de reparació de petits aparells elèctrics i electrònics domèstics que es durà a terme el dissabte 6 d'abril a les 11 h.
*L'activitat és gratuïta i cal inscripció prèvia a la biblioteca, al telèfon 972202252 o a [EMAIL] tot indicant el nom, el número de carnet de la biblioteca i el telèfon.
*Els assistents poden portar objectes espatllats en relació a la temàtica.
Aquesta activitat inclou una hora del conte i un taller de vocabulari de llengua de signes.
El projecte de ' Biblioteques inclusives' és una iniciativa del Servei de Biblioteques de la Generalitat de Catalunya amb la col·laboració de bibliotecaris i professionals conscienciats sobre el tema.
L'objectiu és proporcionar orientacions per aconseguir que totes les biblioteques públiques catalanes siguin espais inclusius, no només per complir amb tot el marc legal i teòric, sinó per donar oportunitat de futur a totes les persones amb discapacitat per tal de garantir la seva inserció plena a la societat.
Una de les activitats que hem volgut iniciar dins d'aquest projecte és l'hora del conte explicat en llengua de signes.
Es fa els últims divendres de cada mes, a les 18.15 h, i en acabar fem un taller amb les paraules que han aparegut als contes que hem explicat.
Ens agrada fer-ho tant per apropar-nos a infants (i no tant infants, és una hora del conte a partir de 3 anys i fins als 99!) que parlin llengua de signes, però també perquè molts altres nens i nenes sàpiguen que les persones tenim moltes maneres de comunicar-nos més enllà del so.
*Totes les activitats són gratuïtes i es faran a la sala de primera lectura de la planta baixa.
Divendres, 29 de març a les 18.15 h
Us explicarem dues històries de Chris Van Allsburg, un dels millors exponents de l'àlbum il·lustrat: " El Higo más dulce " i " La Escoba de la viuda ".
En aquesta sessió explicarem una història sobre pirates i una altra sobre dentistes, a partir dels contes: " Doctor Soto: dentista d'animals " de l'editorial Blackie Books i " El Petit Saül " de l'editorial Takatuka.
Divendres, 31 de maig a les 18.15 h
Dins del setè cicle sobre viatges " A la carretera " oferirem una sessió de contes per viatjar a l'Àfrica i a Suècia amb les històries l"' Àfrica d'en Zigomar " de Philippe Corentin i amb una adaptació d'" El Viatge meravellós d'en Nils Holgersson " de Selma Lagerlöf.
La col·lecció patrimonial de la Biblioteca exposa una mostra de documents cartogràfics: mapes històrics, cartes nàutiques i llibres que es podrà contemplar fins al 30 de juny.
La col·lecció patrimonial de la Biblioteca Pública de Girona Carles Rahola se suma a les activitats entorn la mar Mediterrània, tema protagonista del Festival MOT d'enguany.
Ho fem amb una mostra de documents cartogràfics: mapes històrics, cartes nàutiques i llibres.
És una bona oportunitat per a donar a conèixer un tipus de material sovint poc conegut, sigui per les seves dimensions o per la seva especificitat.
Convidem al visitant a contemplar o llegir unes obres que interpreten moments històrics de la nostra civilització i que, segurament, també han estat objecte d'inspiració per a la creació literària.
El mot d'arrel llatina Mediterrània significa "entre terres" (medi terraneum) i és degut al lloc central que ocupa entre Europa, Àsia Occidental i Àfrica del Nord.
Aquest mar, que per als antics grecs era Thalassa, per a l'antiga Roma era el Mare Nostrum, el centre de la Terra, és un mar de civilitzacions, d'història, de llengua i d'una gran riquesa cultural.
Els mapes són documents que no solament interpreten moments històrics de la nostra civilització, sinó que segurament, també han estat objecte d'inspiració per a la creació literària.
Els que avui exposem són reproduccions de gran format i en la mida real dels originals de la Biblioteca.